Frisør Granit Gashi plejer hvert år til jul at tilbyde hjemløse og udsatte borgere i Aalborg en gratis klipning. Sådan skulle det også have været sidste år til jul, men som med så meget andet kom coronavirus i vejen og satte en stopper for det velgørende initiativ. Men klippes skulle der så i dag søndag havde Granit Gashi, der til daglig har sin egen salon i Lille Kongensgade midt i Aalborg, stillet en mobil salon op udenfor værestedet Parasollen på Boulevarden midt i Aalborg. Kø for at blive klippet Her var der klokken 10 da saks og maskine skulle klippe de lange lokker korte, en mindre kø for at komme til. En af dem, der var klar til at lade Granit give sig en ny frisure var Stephen Eriksen, der før i dag ikke var blevet klippet i et år. - Det er dejligt. Det var blevet langt, så jeg var begyndt at svede lidt og ville komme til det til sommer, forklarer Stephen Eriksen, der er bruger af Parasollen. For ham betyder det meget at Granit Gashi stiller sine hænder og sakse gratis til rådighed. - Jeg har normalt ikke råd til det, fordi jeg er på kontanthjælp, så det betyder meget. Ramadan frem for jul Granit Gashi er muslim, men plejer at uddele klipninger op til jul, der jo er en kristen højtid. Nu er det istedet ramadan som i islam blandt andet handler om at give: - Det handler meget om at give og det vil vi gerne gøre - og støtte så mange som muligt. Vi gør det for at hjælpe folk og det er bare helt fantastisk.

Referat:
Hjemløse og udsatte kunne søndag blive klippet ganske gratis i Aalborg.